Vlara montpasejo

Vlara montpasejo (284 m s. m.), (ĉeĥe: Vlárský průsmyk, slovake: Vlársky priesmyk), estas breĉa valo de rivero Vlára en montaro Blankaj Karpatoj sur limo de Ĉeĥio (urbo Brumov-Bylnice, distrikto Zlín) kaj Slovakio (municipo Horné Srnie, distrikto Trenčín).

La estiĝo de Vlara montpasejo estas ekzemplo de la tn. piratado de akvaj fluoj, kiam Vlára pro agado de rea erozio tratranĉis montodorson de Blankaj Karpatoj kaj disvastigis tiel akvokolektan areon de Váh je konto de akvokolekta areo de Moravo. Enkadre de Blankaj Karpatoj apartigas Vlara montpasejo du geomorfologiajn subtutaĵojn: Lopenická hornatina sudokcidente kaj Chmeľovská hornatina nordoriente.
Sur la dekstra flanko de la valo elstaras monto Čaganov (575 m s. m.), sur la maldekstra flanko elstaras montoj Okrouhlá (654 m s. m.) kaj Kalinka (493 m s. m.), inter kiuj, fakte en la tuta ŝtatlimo, enfluiĝas en Vlaron rojo Vlárka (en kies flanka valo troviĝas domaro Sidonie).

La valo de Vlaro prezentas signifan transportan kunigilon de Moravio kun Pováží. Kondukas tra ĝi ŝoseo I/57, samkiel ankaŭ la tn. Vlara fervojo, fervojlinio, Brno - Veselí nad Moravou - Trenčianska Teplá, trafikigita la 28-an de oktobro 1888 (sur la ĉeĥa flanko portas la apartenanta fervoja sektoro en horaro por vojaĝantoj markigon 341, en la slovaka 123). Rekte en la montpasejo sur la ĉeĥa teritorio situas fervoja stacio Vlárský průsmyk.
Tra la loko ankaŭ kondukas ruĝe  markita turisma vojo el Sidonie al monto Javorník (782 m s. m.), konsisto de Vojo de herooj de SNR.

Rilataj artikoloj
 Vlara montpasejo - fervoja stacidomo 

Pluaj fotoj

Kategorio:Brumov-Bylnice
Kategorio:Distrikto Trenčín
Kategorio:Montpasejoj kaj seloj en Ĉeĥio
Kategorio:Montpasejoj en Slovakio
Kategorio:PPR Blankaj Karpatoj
Kategorio:Landlimo de Ĉeĥio kaj Slovakio